Je možné kombinovať lieky Denerel a Fenistil pre dvojročné dieťa?
Dobrý deň, je prosím možné súbežne užívať lieky denerel a fenistil? Synček 2r má dlhodobú liečbu denerelom a aktuálne ochorel. Večer má záchvaty kašľa zo spánku a vždy nám na to zaberal fenistil a teraz neviem či mu ho môžem podať. Ďakujem
Dobrý deň,
ďakujeme za Vašu otázku.
Oba lieky, aj Denerel aj Fenistil pôsobia podobným mechanizmom účinku. Z toho dôvodu sa kombinácia uvedených liekov javí byť neopodstatnená. Pri súčasnom podávaní bola zaznamenaná interakcia, pri ktorej hrozí riziko vzájomného zosilnenia anticholinergných účinkov a riziko tlmivého účinku na CNS.
V prípade indikácie je potrebné zvážiť nutnosť kombinácie lekárom.
Pekný zvyšok dňa.
S pozdravom
PharmDr. Patrícia Čečková